[{"text_idx": "#000002", "text": "Kes on VJ Tencu? Kuidas sai Andres Tenusaarest VJ Tencu?\nMa ei oska ennast ta\u0308pselt ma\u0308a\u0308ratleda, kuhu kuulun ja kuidas ta\u0308pselt olen kujunenud, kuna kujunemisprotsess alles ka\u0308ib ja pole po\u0303hjust olnud tagasi vaadata mis, miks ja kuidas. Tean vaid seda, et tegelen u\u0308ldistades animatsiooniga. Animeerin, lavastan, eksperimenteerin (ideede ja tehnikatega). Ko\u0303iki neid kolme komponenti saab edukalt kasutada ka VJ-to\u0308o\u0308d tehes."}, {"text_idx": "#000005", "text": "Kuidas su\u0308nnivad visuaalid muusika jaoks, milline on loominguline protsess ja koosto\u0308o\u0308 muusikutega? Kui palju on eelto\u0308o\u0308d ja mis su\u0308nnib kontserdil kohapeal?\nSee on va\u0308ga isiklik ja peamiselt tunnetuslik protsess. Pu\u0308u\u0308an tihti kirjeldada visuaalidega seda emotsiooni, mis lugu kuulates tekib, mitte alati la\u0308htuda so\u0303nadest. Kui muusikuil on esitamiseks va\u0308ga konkreetsed lood, siis piisab ka salvestatud muusikapalast, et saaksin visuaale enne kontserti ette valmistada. Kui aga on improvisatsiooniga tegemist, siis pean u\u0308hes ruumis heliloojatega kuulma ja na\u0308gema(!) kuidas heli va\u0308lja pigistatakse. Mo\u0303nikord olen siis visuaale otse laval erinevate liikuvate tahkete ja vedelate materjalidega laivis teinud."}]